
DR 31.3.2011 33 

 
Akan tetapi yang penting saya hendak tambah, mereka ini seharusnya berterima 

kasih kepada kerajaan yang telah memberikan peluang kepada mereka mengikuti 
pengajian tinggi sama ada menggunakan biasiswa, pinjaman dan sebagainya.  Terima 
kasih. 

Datuk Bung Moktar bin Radin [Kinabatangan]: Terima kasih Yang Berhormat 
Lipis, itulah yang sebetulnya naluri di dalam hati saya, bahawa kita ini manusia sekurang-
kurangnya kita tanya diri kita, patutkah kita berterima kasih atau kita melupakan apa yang 
telah orang berikan kepada kita. Kerana pepatah Melayu jelas mengatakan, “Orang berbudi 
kita berbahasa, orang memberi kita merasa”. Masa yang diberikan oleh Tuan Pengerusi, 
saya mengucapkan terima kasih. 

Tuan Pengerusi: Yang Berhormat Padang Terap. 

 

12.03 tgh. 

Tuan Mohd. Nasir bin Zakaria [Padang Terap]: Terima kasih Tuan Pengerusi, 
saya ingin membahaskan Maksud Bekalan 49 ini, berkaitan dengan beberapa perkara.   

Yang pertama saya hendak membangkitkan persoalan berkaitan dengan program 
Biasiswa My Brain anjuran Kementerian Pengajian Tinggi yang merupakan satu program 
agenda kritikal di bawah Pelan Strategik Pengajian Tinggi Negara yang bagi saya 
matlamatnya cukup baik kerana menyasarkan 60,000 pemegang doktor falsafah PhD di 
kalangan rakyat Malaysia dan saya kira program ataupun 60,000 doktor ataupun pemegang 
PhD ini, mereka akan keluar dan memberikan perbandingan-perbandingan yang cukup baik 
dan bukannya perbandingan-perbandingan yang diberikan seperti sekarang ini. 

Saya bersetuju jika dibandingkan Malaysia dengan Singapura dari sudut 
rasuahnya, kita ketinggalan tetapi dari sudut demokrasinya kita bandingkan dengan negara 
yang lebih baik, ini adalah perbandingan yang dianjurkan oleh Islam, bukannya 
perbandingan jika kita hendak melihat perbandingan bandingkan dengan yang lebih teruk, 
itu bukanlah yang dianjurkan oleh Islam. Kita yang baik, bandingkan dengan yang lebih baik 
dan yang lebih baik bandingkan dengan yang terbaik. Ini yang baik bandingkan dengan 
yang lebih teruk, memang kita nampak baik dan bagus, itu bukan perbandingan yang dibuat 
dan saya percaya program, My Brain ini akan melahirkan pemegang-pemegang PhD yang 
boleh memberikan manfaat dalam bentuk perbandingan yang hebat kepada rakyat 
Malaysia dan juga perbandingan yang betul.  

Saya ingin bertanya kepada pihak kementerian, apabila kita meluluskan ataupun 
melaksanakan Program My Brain ini, bagaimanakah pihak Kementerian Pengajian Tinggi 
ini melihat permohonan yang dipohon oleh mahasiswa ataupun pensyarah-pensyarah kita 
terutamanya di dalam mendapatkan tempat pengajian di peringkat Master ataupun PhD 
yang bukan di dalam bentuk pengajian yang bukan di dalam keutamaan. Kerana banyak 
yang kita lihat permohonan-permohonan seperti ini ada yang ditolak dan mereka mengadu 
kepada kita, pengajian-pengajian ini bukan keutamaan seperti dalam sains sosial mereka 
ini jarang mendapat tempat. Jadi saya ingat sains sosial ataupun pengajian-pengajian yang 
berkaitan dengan sastera ini perlu dilihat secara serius oleh pihak kementerian. 

Kedua, saya... 

Tuan Pengerusi: Ahli Yang Berhormat duduk dahulu Yang Berhormat. Ahli Yang 
Berhormat bersama kita pada pagi ini adalah rombongan Tuan Yang Terutama, Hua 
Jianmin, Naib Pengerusi Jawatankuasa Tetap Kongres Rakyat Kebangsaan Republik 
Rakyat China... [Tepuk]  Bagi pihak Dewan Rakyat, Your Excellency saya mengalu-alukan 
kehadiran Your Excellency dan rombongan. Semoga dengan kehadiran Tuan Yang 
Terutama Hua Jianmin dan delegasinya ini akan mengukuhkan lagi tali persahabatan 
hubungan di antara Parlimen Malaysia dan Republik Rakyat China yang telah sedia ada 
terjalin erat. Terima kasih, welcome... [Tepuk]  Sila sambung Yang Berhormat. 

Tuan Mohd. Nasir bin Zakaria [Padang Terap]: Saya juga mengucapkan 
selamat datang kepada rakan-rakan daripada Republik Rakyat China.  



Akan tetapi yang penting saya hendak tambah, mereka ini seharusnya berterima kasih kepada kerajaan yang telah memberikan peluang kepada mereka mengikuti pengajian tinggi sama ada menggunakan biasiswa, pinjaman dan sebagainya. Terima kasih. Datuk Bung Moktar bin Radin [Kinabatangan]: Terima kasih Yang Berhormat Lipis, itulah yang sebetulnya naluri di dalam hati saya, bahawa kita ini manusia sekurang- kurangnya kita tanya diri kita, patutkah kita berterima kasih atau kita melupakan apa yang telah orang berikan kepada kita. Kerana pepatah Melayu jelas mengatakan, "Orang berbudi kita berbahasa, orang memberi kita merasa". Masa yang diberikan oleh Tuan Pengerusi, saya mengucapkan terima kasih. Tuan Pengerusi: Yang Berhormat Padang Terap. 12.03 tgh. Tuan Mohd. Nasir bin Zakaria [Padang Terap]: Terima kasih Tuan Pengerusi, saya ingin membahaskan Maksud Bekalan 49 ini, berkaitan dengan beberapa perkara. Yang pertama saya hendak membangkitkan persoalan berkaitan dengan program Biasiswa My Brain anjuran Kementerian Pengajian Tinggi yang merupakan satu program agenda kritikal di bawah Pelan Strategik Pengajian Tinggi Negara yang bagi saya matlamatnya cukup baik kerana menyasarkan 60,000 pemegang doktor falsafah PhD di kalangan rakyat Malaysia dan saya kira program ataupun 60,000 doktor ataupun pemegang PhD ini, mereka akan keluar dan memberikan perbandingan-perbandingan yang cukup baik dan bukannya perbandingan-perbandingan yang diberikan seperti sekarang ini. Saya bersetuju jika dibandingkan Malaysia dengan Singapura dari sudut rasuahnya, kita ketinggalan tetapi dari sudut demokrasinya kita bandingkan dengan negara yang lebih baik, ini adalah perbandingan yang dianjurkan oleh Islam, bukannya perbandingan jika kita hendak melihat perbandingan bandingkan dengan yang lebih teruk, itu bukanlah yang dianjurkan oleh Islam. Kita yang baik, bandingkan dengan yang lebih baik dan yang lebih baik bandingkan dengan yang terbaik. Ini yang baik bandingkan dengan yang lebih teruk, memang kita nampak baik dan bagus, itu bukan perbandingan yang dibuat dan saya percaya program, My Brain ini akan melahirkan pemegang-pemegang PhD yang boleh memberikan manfaat dalam bentuk perbandingan yang hebat kepada rakyat Malaysia dan juga perbandingan yang betul. Saya ingin bertanya kepada pihak kementerian, apabila kita meluluskan ataupun melaksanakan Program My Brain ini, bagaimanakah pihak Kementerian Pengajian Tinggi ini melihat permohonan yang dipohon oleh mahasiswa ataupun pensyarah-pensyarah kita terutamanya di dalam mendapatkan tempat pengajian di peringkat Master ataupun PhD yang bukan di dalam bentuk pengajian yang bukan di dalam keutamaan. Kerana banyak yang kita lihat permohonan-permohonan seperti ini ada yang ditolak dan mereka mengadu kepada kita, pengajian-pengajian ini bukan keutamaan seperti dalam sains sosial mereka ini jarang mendapat tempat. Jadi saya ingat sains sosial ataupun pengajian-pengajian yang berkaitan dengan sastera ini perlu dilihat secara serius oleh pihak kementerian. Kedua, saya... Tuan Pengerusi: Ahli Yang Berhormat duduk dahulu Yang Berhormat. Ahli Yang Berhormat bersama kita pada pagi ini adalah rombongan Tuan Yang Terutama, Hua Jianmin, Naib Pengerusi Jawatankuasa Tetap Kongres Rakyat Kebangsaan Republik Rakyat China... [Tepuk] Bagi pihak Dewan Rakyat, Your Excellency saya mengalu-alukan kehadiran Your Excellency dan rombongan. Semoga dengan kehadiran Tuan Yang Terutama Hua Jianmin dan delegasinya ini akan mengukuhkan lagi tali persahabatan hubungan di antara Parlimen Malaysia dan Republik Rakyat China yang telah sedia ada terjalin erat. Terima kasih, welcome... [Tepuk] Sila sambung Yang Berhormat. Tuan Mohd. Nasir bin Zakaria [Padang Terap]: Saya juga mengucapkan selamat datang kepada rakan-rakan daripada Republik Rakyat China.